<classify> KUKUA kwa teknolojia ya mawasiliano TEHAMA kumeelezwa kuchochea mafanikio ya kiuchumi na kijamii kisiwani Zanzibar.Hayo yamesemwa na Mkurugenzi wa Mawasiliano wa Wizara ya Ujenzi, Mawasiliano na Uchukuzi Zanzibar, Dk Mzee Suleiman Mndewa wakati akizungumza na waandishi wa habari mwishoni mwa wiki.Duniani kote huwezi kupiga hatua ya maendeleo ya kweli bila Tehama. Serikali ya Mapinduzi ya Zanzibar ililiona hilo na kufanya uwekezaji mkubwa katika eneo hilo na faida zake zimeshaanza kuonekana, amesema Dk Mndewa.Alisema teknolojia hiyo imetoa mchango mkubwa katika sekta mbalimbali zikiwemo kilimo, utalii, uvuvi, afya, huduma, viwandani ambapo mafanikio yake yamekuwa makubwa na kuigusa jamii moja kwa moja.Nchi za Asia zimefanikiwa sana katika sekta ya mawasiliano na kuleta mageuzi makubwa katika sekta nyingine za kiuchumi na kijamii. Sisi pia tunapaswa kuendelea kuwekeza zaidi katika eneo hili, alisisitiza.Alisema serikali ya Zanzibar inaendelea na ujenzi na pia kufanikisha mtandao wa mawasiliano unaunganishwa na kuzifikia ofisi zote za serikali.Alisema Rais wa Serikali ya Mapinduzi ya Zanzibar, Dk Ali Mohamed Shein aliona umuhimu wa Tehama kama kichocheo kwa maendeleo na ndipo aliamua kuanzisha idara hiyo ili kuongeza ufanisi katika sekta ya mawasiliano.Hakuna ubishi kuwa Tehama ni kisima cha maarifa kwani kiunganishi kwa watafiti, wasomi, viwanda, serikali. Ni lazima serikali zetu za Mapinduzi na Muuungano kujenga zaidi miundombinu ya mawasiliano, alisisitiza.  <topic>: KITAIFA 